  Виталий Пронин Та конкурслэн валтӥсь ужпумез: возьматыны гуртлэсь туала улонзэ.1-тӥ пӧсьтолэзьысен кутскыса, быдэс ар кыстӥськоз туспуктылӥсьёс понна «Мынам Россие» вожвылъяськон. Сӥземын со гурт удыслы.Та конкурслэн валтӥсь ужпумез: возьматыны гуртлэсь туала улонзэ. Соин ик фотое шуккыны луэ гуртын ужась адямиосты, пудо-животъёсты, гурт улонэн герӟаськем шулдыръяськонъёсты. Озьы ик пуктыны луэ нюлэсъёсты, бусыосты, коркаосты...Конкурсэ кызьы ке профессионалъёс, озьы ик туспуктылыны яратӥсьёс пыриськыны быгатозы. Таос куспын 2 пӧртэм премиос люкемын луозы. Одӥгъёсыз туспуктэмъёсын котькуд нунал выро бере, фотоос дуно фотоаппаратъёсы пуктыло, ужзылэн ӟечлыкез но усто луэ. Таӵеосыз пӧлын вормись 100 сюрс манет утоз. Нош кин фотоосын мылыз потэмъя выре, премия ӧжытгес басьтоз. Таос 3 интыосын пусъемын луозы. 1-тӥ инты понна 25 сюрс манет, 2-тӥ инты - 15 сюрс, 3-тӥ инты басьтӥсьлы 10 сюрс манет сётӥськоз. Конкурсэ 18 арессэс тырмытэмъёс пыриськыны быгато.Туспуктэмъёсты ыстоно foto@vshp2016.ru адресъя, вуоно арын 30-тӥ оштолэзёзь. Одно ик пусъёно, тӥ профессионал яке любитель. Вожвылъяськон сярысь пыр-почгес тодыны быгатӥськоды vshp2016.ru сайтысь."УД"  Теги: конкурс  